Document ID: 32005R1216

KOMISIJAS REGULA (EK) Nr. 1216/2005
(2005. gada 28. jūlijs),
ar kuru groza Regulu (EK) Nr. 1227/2000, ar ko nosaka sīki izstrādātus piemērošanas noteikumus Padomes Regulai (EK) Nr. 1493/1999 par vīna tirgus kopīgo organizāciju attiecībā uz ražošanas potenciālu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 80. panta b) punktu,
tā kā:
(1)
Vairākas dalībvalstis ir saskārušās ar ievērojamām grūtībām, piemērojot Regulas (EK) Nr. 1493/1999 2. panta 3. punkta noteikumus par nelikumīgi apstādīto platību noregulējumu. Minētās grūtības jo īpaši saistītas ar datumu, no kura šī procedūra ir jāpiemēro. Turklāt noteikumi, ko piemēro, paredzot atkāpes, rada būtisku un komplicētu administratīvo slogu, jo īpaši kontroles un sankciju jautājumos.
(2)
Lai atrisinātu šīs grūtības, ir jāgroza noteikumi par nelikumīgi apstādīto platību noregulējumu. Kamēr Padomei nav iesniegts attiecīgs priekšlikums un lai nodrošinātu labu administratīvo vadību, Komisijas Regulā (EK) Nr. 1227/2000 (2) paredzētā procedūras noslēguma diena neatgriezeniski jāpārceļ uz 2007. gada 31. decembri.
(3)
Tādēļ Regula (EK) Nr. 1227/2000 ir jāgroza.
(4)
Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1227/2000 2. pantā 1.a punktu aizstāj ar šādu punktu:
“1.a Regulas (EK) Nr. 1493/1999 2. panta 3. punktā noteikto termiņu pārceļ uz 2007. gada 31. decembri.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2005. gada 1. augusta.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 28. jūlijā

Labels: 6